Material: papyrus
Ἀπίων Ἐπιμάχῳ τῶι πατρὶ καὶ 
κυρίῳ πλεῖστα χαίρειν. πρὸ μὲν πάν
των εὔχομαί σε ὑγιαίνειν καὶ διὰ παντὸς 
ἐρωμένον εὐτυχεῖν μετὰ τῆς ἀδελφῆς 
μου καὶ τῆς θυγατρὸς αὐτῆς καὶ τοῦ ἀδελφοῦ 
μου. εὐχαριστῶ τῷ κυρίῳ Σεράπιδι 
ὅτι μου κινδυνεύσαντος εἰς θάλασσαν 
ἔσωσε εὐθέως. ὅτε εἰσῆλθον εἰς Μη
σήνους, ἔλαβα βιάτικον παρὰ Καίσαρος 
χρυσοῦς τρεῖς  καὶ καλῶς μοί ἐστιν. 
ἐρωτῶ σε οὖν, κύριέ μου πάτηρ, 
γράψον μοι ἐπιστόλιον πρῶτον 
μὲν περὶ τῆς σωτηρίας σου, δεύ
τερον περὶ τῆς τῶν ἀδελφῶν μου, 
τρ[ί]τον, ἵνα σου προσκυνήσω τὴν 
χεραν, ὅτι με ἐπαίδευσας καλῶς, 
καὶ ἐκ τούτου ἐλπίζω ταχὺ προκό
σαι τῶν θε[ῶ]ν θελόντων. ἄσπασαι 
Καπίτων[α]  καὶ  ἀδελφούς 
[μ]ου καὶ Σε[ρηνί]λλαν καὶ το[ὺς] φίλους μο[υ]. 
ἔπεμψά σο[ι εἰ]κόνιν μ[ου] διὰ Εὐκτή
μονος.   μου ὄνομα Ἀντῶνις Μά
ξιμος. ἐρρῶσθαί σε εὔχομαι. 
κεντυρί Ἀθηνονίκη.
ἀσπάζεταί σε Σερῆνος ὁ τοῦ Ἀγαθοῦ [Δα]ίμονος [καὶ ]....ς ὁ τοῦ 
 καὶ Τούρβων ὁ τοῦ Γαλλωνίου καὶ Δ...νᾶς ὁ τ[οῦ ]...σεν... 
.........<gap/>
ε[ἰς] Φ[ιλ]αδελφίαν Ἐπιμάχῳ ἀπὸ Ἀπίωνος υἱοῦ 
 ἀπόδος εἰς χώρτην πρῖμαν  Ἀπαμηνῶν Ἰο[υλι]α[ν]οῦ Ἀν... 
 λιβλαρίῳ ἀπὸ Ἀπίωνος ὥστε Ἐπιμάχῳ πατρὶ αὐτοῦ.